ועדת הכנסת, כנסת 19, פרוטוקול מספר 77, 2014-03-05 09:00

יריב לוין: בוקר טוב, רבותיי.

יריב לוין: אני פותח את הישיבה.

יריב לוין: על סדר יומנו קביעת סדרי דיון מיוחדים בהצעות החוק הבאות: הצעת חוק-יסוד: הממשלה (תיקון); הצעת חוק הבחירות לכנסת (תיקון מס' 62), התשע"ד-2014.

יריב לוין: מה שנקרא חוקי המשילות; הצעת חוק שירות ביטחון (תיקון מס' 19), התשע"ד-2014; הצעת חוק שירות לאומי-אזרחי, התשע"ד-2014.

יריב לוין: מה שנקרא חוקי הגיוס או השוויון בנטל; והצעת חוק-יסוד: משאל עם.

יריב לוין: רבותיי, ההסדר, אני - - -

דב חנין: המילה הסדר - - -

יריב לוין: מאה אחוז.

יריב לוין: אני באתי בדברים עם יושב ראש האופוזיציה ועם יושב ראש סיעת האופוזיציה הגדולה, חברי הכנסת יצחק הרצוג ואיתן כבל, במשך תקופה ארוכה.

יריב לוין: אני ער לקשיים שעמדו גם בפניהם בלהגיע לאיזושהי נוסחה מוסכמת מבחינת האופוזיציה, ועד רגע זה לא קיבלתי שום הצעה באמת קונסטרוקטיבית ומעשית מבחינת האופוזיציה שאפשר היה בכלל לנסות להתדיין עליה ואולי להגיע לאיזשהן הבנות.

אחמד טיבי: אני חושב שחבר הכנסת איתן כבל מגיע עוד דקה או שתיים.

אחמד טיבי: אפשר - - -

יריב לוין: אין בעיה.

יריב לוין: בכל מקרה, חבר הכנסת איתן כבל שיגר אליי אתמול בערב מכתב שבו הוא ביקש שיוקצה לכל אחד מהנושאים לפחות שלושה ימי דיונים, דבר שאין לו כמובן תקדים.

יריב לוין: השבתו לו במכתב מפורט שכמובן בו הדגשתי את זכותו של המיעוט שדעתו תישמע; ולא רק את זכותו של המיעוט, אני חושב שזו זכותה של הכנסת כולה שדעת המיעוט תישמע.

יריב לוין: ויחד עם זאת, כמובן אין בזה כדי לשבש את עבודת החקיקה וכדי להביא למצב שהדבר הזה יסכל את החקיקה.

יריב לוין: לפיכך, אני מוכרח לומר לא ברצון רב אלא בצער גדול אבל בלית ברירה, ועל מנת שלא נגיע למצב של סיכול תהליך החקיקה, אני מבקש להציע את סדרי הדיון הבאים: על פי הסמכות שיש לנו בהתאם לסעיפים 19(א) ו-98 לתקנון הכנסת, כאשר ביום שני, ח' באדר ב' התשע"ד, 10 למארס 2014, תיפתח המליאה בשעה 11:00, והיא תיפתח בדיון בהצעות להביע אי אמון בממשלה, אם יהיו.

יריב לוין: לאחר מכן ייפתח הדיון בהצעת חוק-יסוד: הממשלה (תיקון), וחוק הבחירות לכנסת (תיקון מס' 62), התשע"ד-2014, כאשר יושב ראש ועדת חוקה, חוק ומשפט יציג את ההצעות ולאחר מכן תחלנה הנמקת ההסתייגויות במשולב לשתי ההצעות שתימשך עד לשעה 23:00.

יריב לוין: ב-23:00 יושב ראש ועדת חוקה, חוק ומשפט יהיה רשאי להשיב למסתייגים, ותחל ההצבעה על הצעות החוק.

יריב לוין: ביום שלישי, ט' באדר ב' התשע"ד, 11 למארס 2014, תיפתח המליאה בשעה 13:00 בנאומים בני דקה.

יריב לוין: לאחר מכן יחל הדיון בהצעות חוק שירות ביטחון (תיקון מס' 19), התשע"ד-2014, וחוק שירות לאומי-אזרחי, התשע"ד-2014.

יריב לוין: יושבת ראש הוועדה המיוחדת שדנה בהצעות החוק תציג את ההצעות.

יריב לוין: לאחר מכן תחל הנמקת ההסתייגויות במשולב לשתי ההצעות.

יריב לוין: ההנמקה תימשך עד לא יאוחר מהשעה 23:00.

יריב לוין: ב-23:00 בלילה יושבת ראש הוועדה תהיה רשאית להשיב למסתייגים, ותחל ההצבעה על הצעות החוק.

יריב לוין: ביום רביעי, י' באדר ב' התשע"ד, 12 למארס 2014, תיפתח המליאה בשעה 11:00, כרגיל.

יריב לוין: אחר סדר היום הרגיל – שאילתות, חקיקה פרטית ונאום ראש ממשלת בריטניה – ייפתח הדיון בחוק יסוד משאל עם.

יריב לוין: יושב ראש הוועדה המשותפת שדנה בהצעת החוק יציג את ההצעה, ולאחר מכן תחל הנמקת ההסתייגויות שתימשך עד לא יאוחר מהשעה 23:00, כאשר ב-23:00 בלילה יושב ראש הוועדה יהיה רשאי להשיב למסתייגים ותחל ההצבעה על הצעות החוק.

דב חנין: אתם באמת רוצים את המבוכה הזו - - - ראש ממשלת בריטניה בעיצומו של הבלגן הזה?

יריב לוין: מסגרת הזמן הניתנת לחברי הכנסת בדיונים תחולק על ידי מזכירות הכנסת לגבי כל אחד משלושת ימי הישיבות באופן הבא: שלושת רבעי לסיעות האופוזיציה, ורבע לסיעות הקואליציה.

יריב לוין: החלוקה הפנימית בתוך סיעות הקואליציה והאופוזיציה תיעשה בהתאמה על ידי הסיעות עצמן.

יריב לוין: אם לא תהיה הסכמה, החלוקה בתוך האופוזיציה או בתוך הקואליציה בהתאם תהיה על פי גודל הסיעות.

יריב לוין: במהלך ההצבעות על הצעות החוק האמורות, בכל אחד משלושת ימי הישיבות הנ"ל, לא יתקיימו יותר מארבע הצבעות שמיות לפי דרישת חברים מסיעות האופוזיציה או רוב חברים מסיעות האופוזיציה, ולא יותר מארבע הצבעות שמיות לפי דרישת חברים מסיעות הקואליציה או רוב חברים מסיעות הקואליציה.

יריב לוין: אני כבר אומר בפתח הדיון שאם תהיינה באמת בקשות סבירות והגיוניות לתוספות זמן או לדברים מהסוג הזה, אני בהחלט מסכים.

יריב לוין: אין לי שום רצון.

יריב לוין: להיפך, יש לי רצון שיהיה דיון מלא, מפורט.

יריב לוין: אני רוצה להזכיר שמדובר בהצעות חוק שנדונו בהרחבה במליאה בקריאה הראשונה, שנדונו במשך חודשים ארוכים בוועדות, התקיים לגביהן דיון ציבורי רחב, ואני חושב שבהחלט ראוי ונכון שאנחנו נקיים גם בקריאה השנייה והשלישית דיון מקיף, ממצה; ועם זאת באמת דיון ענייני ודיון כזה שבסופו גם תהיינה הצבעות, ואפשר יהיה בשים לב לעובדה שאנחנו נמצאים ערב היציאה לפגרה, ובשים לב לעובדה שבאמת תפקידנו הוא לקיים גם הליך תקין, מצד אחד, וגם לאפשר בסוף קבלת החלטות והצבעות בצורה מסודרת.

יריב לוין: אני חושב שבסך הכול ההסדרים האלה הם מאוזנים.

באסל גטאס: נו, אז למה אתם ממהרים?

באסל גטאס: מה אתם ממהרים עם החוק - - - למה צריך - - -

יריב לוין: אני גם רוצה לציין שעל מנת לאפשר באמת היקף מספיק של שעות דיון, אנחנו מציעים גם ביום שני וגם ביום שלישי להקדים את שעות פתיחת המליאה באופן ניכר, - -

באסל גטאס: - - - מה קורה אם זה נשאר - - -

יריב לוין: - - והדבר הזה גם הוא נעשה על דעתו של יושב ראש הכנסת.

יריב לוין: רבותיי, אני פותח את הדיון.

יריב לוין: אני רק מבקש, מי שמעוניין לדבר, נרשם כבר חבר הכנסת דב חנין, חבר הכנסת באסל גטאס, חבר הכנסת איתן כבל.

יריב לוין: אני ברשות

יריב לוין: כם אאפשר לדוברים על פי סדר הרשמתם.

יריב לוין: חבר הכנסת דב חנין.

יריב לוין: אני רק מבקש באמת להתכנס למסגרת זמן סבירה של שלוש-ארבע דקות לכל דובר – חבר הכנסת אחמד טיבי גם כן – כדי שאנחנו נוכל לשמוע את כולם ולקיים הצבעה מסודרת.

יריב לוין: בבקשה, חבר הכנסת דב חנין.

דב חנין: אדוני היושב-ראש, תודה רבה.

דב חנין: אנחנו נמצאים במצב יוצא דופן ומיוחד בכנסת, אבל לא במונחים האלה שסעיף 98 לתקנון קובע אותם.

דב חנין: סעיף 98 לתקנון אומר: "בדיון בהצעת חוק תקציב המדינה, ובמקרים אחרים יוצאים מן הכלל, רשאית ועדת הכנסת לקבוע סדרי דיון מיוחדים, לרבות קביעת מסגרת הדיון וזמני הדיון".

דב חנין: אני רוצה לקבוע כאן באופן קטגורי, אדוני היושב-ראש, שאנחנו לא נמצאים במצב, במקרה אחר, יוצא מן הכלל.

דב חנין: זה שלקואליציה יש רצון פוליטי להעביר שלושה חוקים כבדי משקל, דרמטיים, היסטוריים, בשבוע אחד, כי זה נוח לכם, זה לא מצב יוצא מן הכלל.

דב חנין: אם זה יכול להיחשב כמצב יוצא מן הכלל אז אין לנו כלל.

דב חנין: אין לנו כללים.

דב חנין: ואולי כדאי שנגיד את זה בגלוי וביושר שאין כלל, והיוצא מן הכלל הוא כאשר נוח לקואליציה, שזו כל הזדמנות פוליטית.

דב חנין: שזו כל הזדמנות פוליטית.

דב חנין: אדוני היושב-ראש, אני רוצה לומר, וגם את זה אני רוצה לומר באופן קטגורי: אין תקדים בהיסטוריה של הכנסת ששינויים בשיטת הממשל נדונו במתכונת של סדרי דיון מיוחדים.

דב חנין: אין תקדימים למהלך כזה.

דב חנין: העובדה שאין תקדימים למהלך כזה אומרת שאנחנו מייצרים פה תקדים ראשוני, מסוכן ביותר, שאומר שגם את כללי היסוד של השיטה ניתן לשנות בהתעלמות מהשיטה עצמה.

דב חנין: אפשר לשנות את כללי השיטה בהתעלמות מכללי המשחק, מהכללים הפרוצדוראליים, מההוראות של תקנון הכנסת.

דב חנין: המהלך הזה הוא מהלך חמור, הוא מהלך מסוכן, הוא מהלך שאי אפשר להשלים איתו.

דב חנין: התקדימים שהיו קיימים, תתייחס אליהם בוודאי היועצת המשפטית של הכנסת.

דב חנין: הסעיף קובע במפורש מצב שמאפשר דיוני תקציב.

דב חנין: אנחנו לא בתקציב.

דב חנין: אנחנו מדברים על החלופה השנייה של מקרים אחרים יוצאים מן הכלל.

דב חנין: הסברתי, זה איננו מקרה יוצא מן הכלל מן הסוג הזה.

דב חנין: אדוני היושב-ראש, אני רוצה לומר שסדרי הדיון שאתה הצעת חורגים אפילו מסדרי הדיון המיוחדים שנקבעו בעבר לענייני תקציב.

דב חנין: סדרי הדיון המיוחדים שנקבעו בעבר לענייני תקציב כן נתנו לחוק ההסדרים ולחוק התקציב שלושה ימי דיון.

דב חנין: אלה היו סדרי הדיון המיוחדים שהכנסת קבעה, במצבים שבהם היא כבר קבעה סדרי דיון מיוחדים.

דב חנין: כשהיא קבעה סדרי דיון מיוחדים היא נתנה שלושה ימים לדיון בתקציב, שזה דבר שכתוב בתקנון.

דב חנין: זה דבר שמאופשר בתקנון.

דב חנין: אתם עושים עכשיו חטא כפול: אתם גם הולכים על משהו שהוא לא אפשרי מבחינת התקנון, כי זה לא המקרה האחר היוצא מן הכלל.

דב חנין: ממש לא המקרה האחר היוצא מן הכלל.

דב חנין: וגם אתם קובעים סדרי דיון מיוחדים שהם חורגים בהרבה מסדרי הדיון המיוחדים שהכנסת קבעה כשהיא כבר קבעה סדרי דיון מיוחדים.

דב חנין: אני רוצה לומר, אדוני היושב-ראש, אני רוצה להתייחס בקצרה לאחד החוקים, אחד משלושת החוקים שאתם מנסים לקדם.

דב חנין: אני רוצה להתייחס בקצרה לאחד החוקים שנמצאים על שולחנה של המליאה, ואני מתכוון לחוק המשילות.

דב חנין: בחוק הזה קיימנו בוועדת חוקה, חוק ומשפט 30 ישיבות.

דב חנין: אתה צודק, הרבה ישיבות.

דב חנין: שמענו המון חוות דעת מקצועיות.

דב חנין: שמענו ניסיון מן העולם.

דב חנין: בדברים האלה חשוב לשתף את המליאה.

דב חנין: אני מקדים ואומר את הדברים האלה מכיוון שכל מה שאני אומר בהמשך אני לא רוצה שהוא ייחשב ואסור לו להיחשב לפיליבסטר.

דב חנין: אנחנו לא מדברים על בזבוז זמן.

דב חנין: אנחנו מדברים על ניצול זמן המליאה לצורך ענייני של הצגת נימוקים שנוגעים לחוק המשילות.

דב חנין: אני רוצה, אדוני היושב-ראש, להתחייב כאן, מעל השולחן הזה, וכיוון שניהלנו פה לפני יומיים דיונים בכללי האתיקה לקבל על עצמי גם שאם אני לא אעמוד בהתחייבות הזו, זה ייחשב לי לעבירה אתית.

דב חנין: אני מוכן להתחייב שפרק הזמן – אני כרגע רשום כראשון המסתייגים.

דב חנין: אני לא יודע אם זה באמת מה שיהיה.

דב חנין: זה לא הדבר החשוב.

דב חנין: אבל אם במקרה אני כן אהיה ראשון המסתייגים, אני מוכן להתחייב ש-16 השעות שלי, אני אעמוד אותן במליאה.

דב חנין: אני מתחייב לא לחזור על שום נימוק פעמיים, ולהציג בצורה תמציתית ועניינית מדוע חוק המשילות מלא בכשלים רעיוניים ומעשיים, ומדוע החוק הזה הוא חוק מזיק.

יריב לוין: אתה מתחייב גם שלפחות כל חברי האופוזיציה יישבו בכל 16 השעות האלה ויאזינו לכל הנימוקים האלה או שאיש לא יקשיב כי אי אפשר 16 שעות רצוף להתרכז?

דב חנין: אני לא מתחייב.

דב חנין: אני רוצה להתחייב.

דב חנין: חלקם יקשיבו.

אחמד טיבי: מה זה קשור?

דב חנין: חלקם מחברי הקואליציה גם - - -.

דב חנין: למה אתה מדבר - - -

יריב לוין: אני שואל .

יריב לוין: אני שואל.

יריב לוין: אני שואל.

דב חנין: לא, למה אתה מדבר רק בשם חברי – אני אומר גם כקואליציה.

יריב לוין: לא, אני לא חושב שאתה יכול להתחייב בשם חברי הקואליציה.

יריב לוין: אני שואל לפחות לגבי חברי האופוזיציה, אם אתה יודע להתחייב.

דב חנין: תראה, זה נכון לגבי כל - - -.

דב חנין: אתה יכול להגיד שממילא חברי כנסת לא מקשיבים בכנסת, אז בוא נבטל את הדיונים.

יריב לוין: לא, לא, את זה לא אמרתי, חס וחלילה, חבר הכנסת דב חנין.

דב חנין: אז אני שמח שאנחנו עוד לא שם.

דב חנין: אני שמח שאנחנו עוד לא שם.

יריב לוין: רק אמרתי שנדמה לי ש-16 שעות רצוף של נימוקים, של מסתייג אחד, אני לא בטוח שחברי האופוזיציה יהיו מסוגלים להתמודד עם המעמסה שזה יטיל עליהם.

דב חנין: אל תזלזל בחברי האופוזיציה - - -

יריב לוין: לא, לא, אני אמרתי שאני לא בטוח.

אחמד טיבי: זה מכוון לחברי הקואליציה יותר מאשר לאופוזיציה.

יריב לוין: אבל אני מבין מדבריך שגם אתה לא בטוח, אז לפחות בזה אנחנו מסכימים.

דב חנין: לא, אני אומר, אדוני, הנימוק שלך הוא לא ענייני כי הוא חל על כל דיון בכנסת שאולי משתכנעים ואולי לא משתכנעים.

דב חנין: אני לא יודע להגיד לך האם אנשים השתכנעו או לא.

דב חנין: אני יודע להגיד לך שזכותי כחבר כנסת להציג את הארגומנטציה.

דב חנין: יכול להיות שלא ישתכנעו, אז בסדר, אז ניסיתי.

דב חנין: אבל אם אני לא יכול להציג את - - -

יריב לוין: חבר הכנסת דב חנין, אין דרך להציג את הארגומנטציה הזאת – במקום ב-16 שעות, לתמצת אותה באופן שכולם יבינו בשעה?

דב חנין: היא מתומצתת מאוד.

דב חנין: ב-16 שעות זה מאוד מתמצת.

יריב לוין: זה לא ניתן?

יריב לוין: לא ניתן - - -

איתן כבל: אפשר גם במשפט.

איתן כבל: הנה, בכנסת כל יום עושים את זה.

יריב לוין: לא, לא, במשפט.

יריב לוין: חבר הכנסת איתן כבל, תמיד אפשר ללכת לקיצוניות, אבל בין הפער של משפט לשלושה ימי דיונים או 16 שעות למסתייג אחד יש גם דרך סבירה.

יריב לוין: אני לשם רוצה להגיע.

דב חנין: אז אני תיכף אגיע לדרך הסבירה.

דב חנין: אני אגיע, אני אגיע לדרך הסבירה.

דב חנין: אבל אני אומר את הדברים כאן, בוועדת הכנסת, והם נרשמים בפרוטוקול, ואני מוכן לקבל על עצמי שאם אני לא אעמוד בהתחייבות הזאת לוועדת הכנסת, הדבר ייחשב לי, גברתי היועצת המשפטית, כעבירה אתית, ויזמינו אותי לוועדת האתיקה להסביר.

דב חנין: אני מוכן להתחייב שאני מדבר את 16 השעות האלה, ומעלה בהן ארגומנטים אחד-אחד שמנתחים את החוק הזה באופן ענייני.

דב חנין: כל מה שאנחנו מדברים עליו הוא לא הזכות לפיליבסטר, אלא הזכות לנהל דיון ענייני בנושא שהוא בנפשה של הדמוקרטיה.

דב חנין: עכשיו, אחרי שאני אומר את הדברים האלה - - -

רות קלדרון: - - - נלמד את זה ונסכם - - -

דב חנין: אני ראיתי, ראיתי גם איך מקשיבים בקואליציה לנימוקים בכתב, אז אני מעדיף לנצל את זכותי לדבר בעל פה.

דב חנין: אני רק רוצה לומר לך, אדוני היושב ראש, שמבחינת חישובי הזמנים לפי תקנון הכנסת הסתייגויות האופוזיציה הם 650 שעות, מה שמביא אותנו ל-27 יממות מלאות, שבהן ניתן לקיים את הדיון לפי התקנון.

דב חנין: אגב, אם הכנסת תקיים את זה במתכונת הזאת, אנחנו יכולים לנהל דיון רצוף, 24 שעות ביממה, להתפזר לשישי-שבת.

דב חנין: גם לא לקיים את הדיונים בחג, כולל ערב פסח, אבל לקיים את הדיונים בחול המועד, ואז לפי החישוב שלי, עמיתיי חברי הכנסת, אנחנו נוכל לסיים את הדיון במוצאי יום השואה.

דב חנין: זהו יום סימבולי.

יריב לוין: עכשיו, חבר הכנסת דב חנין, אני רוצה להבין כי הנקודה הזאת חשובה: אם נקבל את הגישה הזאת וכך נקבע את זה כתקדים שעל פיו אנחנו הולכים, בפעם הבאה, כאשר תוגשנה הסתייגויות בהיקף של 600 ימי דיונים, ההצבעה תתקיים בשתי קדנציות קדימה, על פי שיטתך.

יריב לוין: אני שואל.

דב חנין: אני מיד אתייחס לדברים שלך.

דב חנין: אני אומר לך, אדוני היושב-ראש, שהדבר הזה גם יאפשר לקואליציה להביא אותנו ליום העצמאות במדינה עם פחות דמוקרטיה, ותוכלו לחגוג את זה.

דב חנין: אני רוצה לומר לך, אדוני היושב-ראש, שלמרות הזכות שלנו בתקנון, האופוזיציה כדרכה, ולפי מסורת ארוכת שנים, שהוביל אותה במקרה הזה חברי, חבר הכנסת איתן כבל, אנחנו הלכנו על אפיק מאוד מעשי.

דב חנין: אנחנו לא עומדים על מיצוי הזכויות שלנו בתקנון, אנחנו רוצים להגיע להסכמה, אבל ההסכמה היא הסכמה סבירה, והיא אומרת סדרי דיון מיוחדים באותה מתכונת שעושים סדרי דיון מיוחדים על תקציב.

דב חנין: שלושה ימי דיון על תקציב זה מה שמקובל בכנסת.

דב חנין: לכן, זה מה שהאופוזיציה ביקשה – שלושה ימי דיון על כל אחד מהחוקים האלה.

דב חנין: זה דבר ראוי, זה דבר נכון, זה דבר מתחייב.

דב חנין: ואם אתם תשברו גם את הדברים האלה אז אולי כדאי לכולנו להגיד שאין לכנסת תקנון, אין לכנסת כללים, כי היוצא מן הכלל שולט בו.

יריב לוין: תודה.

יריב לוין: חבר הכנסת באסל גטאס, בבקשה.

באסל גטאס: טוב, אני מצטרף לרוב הדברים של חברי, חוץ מהעניין של ה-650 – כמה?

באסל גטאס: – שעות דיון, כי באמת אז יהיה עניין של פיקוח נפש שצריך לגבור.

באסל גטאס: נראה לי שבמצב, איך שאתה מציע, זה שבירת כלים.

באסל גטאס: והדרך היא – אם שבירת כלים אז זה עלול להיות בומרנג, כמובן לקואליציה.

באסל גטאס: בכמה צורות, אני לא רוצה להגיד.

באסל גטאס: אם זה הליך משפטי, אם זה בצורות אחרות, אבל זה באמת ישחק כבומרנג, ועדיף שתשאפו לפשרה.

באסל גטאס: אבל להביא ארבעה חוקים או חמישה חוקים בעצם, שכולם חוקים כבדים בשלושה ימי דיון, זה שבירת כלים.

באסל גטאס: ואני מציע ללכת על עצם העניין שהוא גם כשלעצמו פשרה: שכל חוק יזכה לשלושה ימי דיונים, ובכך נחסוך הרבה ניסיון של הקואליציה באמת לכפות, ורק בכדי לרצות את הגורמים המרכיבים את הקואליציה.

באסל גטאס: זה לא משום עניין ענייני, זה רק בשביל כי קיים רצון פוליטי בין מרכיבי הקואליציה לסיים את זה במושב הנוכחי.

באסל גטאס: מה יקרה אם דוחים את עניין אחוז החסימה וחוק-יסוד: הממשלה (תיקון) בעוד כמה חודשים?

באסל גטאס: יש בחירות בפתח?

באסל גטאס: יש בחירות בפתח?

באסל גטאס: למה בכוח?

באסל גטאס: צריך כבר לסיים.

באסל גטאס: אני חושב שמן הראוי לכבד את כללי המשחק ולא לשבור אותם.

באסל גטאס: תודה.

יריב לוין: תודה רבה.

יריב לוין: חבר הכנסת איתן כבל, בבקשה.

איתן כבל: כן, תודה, אדוני היושב ראש.

איתן כבל: בוקר טוב לכולם.

איתן כבל: תראה, אני אומר את זה ולא בציניות.

איתן כבל: אני רוצה לומר לך משהו במחמאה ולא בציניות: למרות שברוב המכריע של הנושאים, בוודאי המדיניים, אנחנו חלוקים, אפילו חלוקים מאוד, אני חושב שאתה דמוקרט.

איתן כבל: מהיותר דמוקרטים שיש בכנסת.

איתן כבל: דבר שאני רוצה לומר לך באמת, בלי טיפת ציניות, ואני אומר את זה לכל החברים כאן: תראה, התחושה היא שלנצח בחרתנו, אם כמפלגה, אם כקואליציה, אם כבודד; כבודד זו יכולה להיות גם הצעת חוק פרטית של בן אדם מסוים, שאתה בא ואתה עומד מול מערכת, ואתה אומר: סליחה, תנו לי קצת את היכולת לבטא את עצמי בעניין הזה.

איתן כבל: זה מהקטן ועד הגדול.

איתן כבל: אני חושב שמאז ההתנתקות לא היו לפחות, מתוך השלוש שאני מתייחס אליהן – אם אני שם לרגע את משאל העם בצד, כי אני מספיק הגון כדי לומר לך וגם כתבתי לך את זה במכתב שהפניתי לך בשם ראשי הסיעות מהמפלגות של האופוזיציה – שזה פחות, במשקל פחות, מבלי להמעיט בעינינו מחשיבות הנושא.

איתן כבל: מדובר כאן בשתי הצעות חוק שבאמת מזעזעות את אמות הסיפים, ואומר לך: אלה שתי הצעות שברמה המפלגתית, אפילו שלי, נושא המשילות הוא ממש לא דרמטי, כאילו על חייה של המפלגה שלי.

איתן כבל: ברוך השם, עדיין, לפחות.

איתן כבל: אוקיי?

איתן כבל: ונושא השוויון בנטל, גם אם נחליט להצביע נגד אנחנו עומדים ממש בהתנגשות אל מול הציבור החרדי בעניין הזה.

איתן כבל: אנחנו לא עושים את זה מתוך מקום, אלא נהפוך הוא, אל מול הציבור החרדי ואל מול הציבור של משרתי ההסדר.

איתן כבל: אוקיי?

איתן כבל: ויש כאן שני ציבורים: אחד, ציבור חרדי, שהוא לאין שיעור יותר גדול מהציבור שעבר את הטראומה, לשיטתכם, של ההתנתקות, וניהלתם קרב אמיתי ובצדק כדי שתינתן לכם לפחות האפשרות לשפוך את מרי ליבכם פה.

איתן כבל: הרי מה נשאר כאן?

איתן כבל: מה נשאר פה?

איתן כבל: מעבר לעובדה שאנחנו יודעים את כללי המשחק בתוך הבית הזה.

איתן כבל: וכשאנחנו עוסקים בשאלה של שינוי שיטת הממשל, אני אומר לך: רוב סיעות האופוזיציה, אם היו לוקחים אותנו אחת-אחת, לא בטוח שהיינו תומכים בזה, לא אנחנו לא - - -.

איתן כבל: אבל יש כאן עניין שהמשמעות שלו היא באמת מזעזעת את המשטר.

איתן כבל: עכשיו, זה בכלל לא המקום, בא ממקום של עמדה, דעה, תפיסה.

איתן כבל: זה בא ממקום אחד: לתת לאופוזיציה כמו שזה יכול להיות החבר הבודד בתוך הקואליציה או חבר אנשים בתוך הקואליציה, ובוודאי בוודאי כשזה נוגע לאופוזיציה.

איתן כבל: הרי רוב הנושאים שעולים בבית הזה הם נושאים שבאים כמעט בחוצה מפלגות.

איתן כבל: אנשים מחוץ לבית הזה חושבים שכל היום אנחנו שולחים חיצים ובליסטראות האחד ברעהו.

איתן כבל: ורוב הדברים בבית הזה, יש את השכל הישר שיודע להכניס את האנשים, ואתה רואה, כמו אתמול, חברת הכנסת חנין זועבי מובילה חוק, שזה כבר צריך להיכנס לפנתיאון, ואני אומר את זה לכבודה.

איתן כבל: ודווקא לעניין הזה זאת דוגמה מצוינת.

איתן כבל: זאת דוגמה מצוינת ליכולת של כנסת להתעלות מעל עצמה ולהוביל מהלכים שהם חוצי מפלגות כי הם פשוט נכונים.

איתן כבל: לכן, אדוני, אני פונה אליך בבקשה, הרי בסופו של עניין אפשר להיכנס להידברות.

יריב לוין: אני הצעתי את זה מזמן.

יריב לוין: אתם הודעתם לי שאין על מה לדבר.

איתן כבל: אבל שנייה, כשאתה נותן לי הצעה – תשמע, אדוני היושב ראש - - -

יריב לוין: מה "הצעה"?

יריב לוין: את ההצעה הזאת אתה קיבלת ממני לפני שבועיים.

יריב לוין: מאז אני מחכה לאיזושהי הצעה נגדית, סבירה, לא קיבלתי עד רגע זה.

יריב לוין: חבר הכנסת איתן כבל, בוא נהיה הגונים, בוא.

יריב לוין: אני מבין שיש לך קשיים.

יריב לוין: אמרתי את זה גם לפני שבאת.

יריב לוין: אני לא בא אליך בטענות אבל - - -

איתן כבל: אדוני היושב ראש, כיוון שאני מעריך אותך כהגון, ואמרנו כבר, נתתי לך את המחמאות, אני רוצה לומר לך את הדבר האחר: הרי ממה נפשך?

איתן כבל: כשאמרתי לך את אשר אמרתי, מבחינתי, אם אתה סבור שההצעה שאני מניח על השולחן שלך היא הצעה קיצונית, אתה הנחת, לשיטתי בדיוק, הצעה קיצונית לצד השני.

איתן כבל: לכן, אני אומר לך, מצב שבו אתה לוקח בעיקר את שני הנושאים המרכזיים ונותן ברוטו, זה ברוטו, מ-11:00 בבוקר, ואיך אומרים, אני מודה לכבודו, מ-11:00 בבוקר עד 23:00 בלילה ברוטו, בשני נושאים שהם מהחשובים ביותר שעלו מאז ההתנתקות ובוודאי ב-20 השנים האחרונות, ואני לא מפריז, ותלכו ותבדקו בתוך ספר החוקים של מדינת ישראל את מידת ההשפעה של שני סוגי החקיקה האלה.

איתן כבל: אני מבקש ממך, באמת, הרי ברור מה תהיה התוצאה כאן.

איתן כבל: ונעשה רביזיה, לא נעשה רביזיה, כן נעשה רביזיה.

איתן כבל: אני פונה אליך באמת בבקשה להיות קשוב ולאפשר לאנשים, אם לא להצליח להעביר חוק או סעיף כזה או אחר, לפחות לתת את האפשרות לסיעות האופוזיציה לבטא את עצמן בשאלות כל כך מרכזיות.

איתן כבל: אתה יודע מה, אני לא מפריז, גם לחייהם של חלק מהאנשים שיושבים, החיים הפוליטיים שלהם כמובן, של חלק מהאנשים שיושבים פה.

איתן כבל: זה לא עניין של מה בכך.

איתן כבל: לא הייתי מזלזל בזה.

איתן כבל: תודה.

יריב לוין: לא, לא, בסדר גמור, אני לא מזלזל בזה.

יריב לוין: תודה, חבר הכנסת איתן כבל.

יריב לוין: חבר הכנסת אחמד טיבי, בבקשה.

אחמד טיבי: תודה רבה, אדוני.

אחמד טיבי: אין ספק שמדובר בחוקים שהם הרי גורל.

אחמד טיבי: אני נמצא כאן שנים רבות בכנסת, ואלה החוקים כמעט שיש להם את ההשפעה הרחבה ביותר על מבנה פוליטי, על התנהגות של ממשלה בנושאים גורליים, ולכן הדבר הטבעי ביותר, אדוני היושב ראש, שחבר הכנסת איתן כבל כינה אותך אדם דמוקרט, לאפשר לאנשים להסביר את עמדותיהם בצורה הרחבה ביותר ללא הגבלה.

אחמד טיבי: ממש ללא הגבלה.

אחמד טיבי: ומה ביקש רכז האופוזיציה בשמנו ממך?

אחמד טיבי: הוא ביקש שלושה ימי דיון לכל חוק.

אחמד טיבי: אלה חוקים שאתה היום באתר האינטרנט ynet כינית גורליים, וכל נפילה או מפלה באחד מהם עלולה, עשויה להביא לנפילת הממשלה והקואליציה.

אחמד טיבי: אם ככה אתה מתאר את החוקים האלה אז מה יאמרו אזובי הקיר באופוזיציה?

אחמד טיבי: בדיוק זאת הנקודה.

אחמד טיבי: אני נתלה בדברים שלך.

אחמד טיבי: ולכן, אדוני היושב ראש, אני לא יודע ממה אתם מפחדים.

אחמד טיבי: הרי תמיד יש לכם את חבר הכנסת דוד רותם ואת סגן השר אופיר אקוניס כדי לענות לנו.

אחמד טיבי: ולכן אני תוהה למה אתה מסרב לבקשה הזאת של כלל, של כל חברי האופוזיציה, של כל סיעות האופוזיציה.

אחמד טיבי: מה אנחנו מבקשים סך הכול?

אחמד טיבי: לתת לנו להסביר את ההסתייגויות שלנו, לנמק אותן, בעיקר כדי להשמיע לחברי הקואליציה ולציבור בכללותו.

אחמד טיבי: חוק המשילות, השוויון בנטל, משאל עם – מדובר בחוקים מג'וריים, קרדינליים, שמשפיעים על חיי כולנו.

אחמד טיבי: אני מבקש ממך לשקול את מה שפתחת ואמרת לגבי חלוקת הזמנים.

אחמד טיבי: נראה לי שזה, פרופורציונית לחומרת וחשיבות החוקים זה לא מתאים.

אחמד טיבי: זה מגמד את החוקים.

אחמד טיבי: והצורך להסביר ביתר פירוט הוא הדין.

אחמד טיבי: תודה רבה לך.

יריב לוין: תודה, חבר הכנסת אחמד טיבי.

יריב לוין: חבר הכנסת אורי מקלב.

יריב לוין: אחריו, חבר הכנסת אילן גילאון, וסוגרת את הרשימה חבת הכנסת רות קלדרון.

משה גפני: רגע, אני רוצה.

יריב לוין: אז יוכלו גם חבר הכנסת משה גפני וחבר הכנסת אברהם מיכאלי, אבל רבותיי, מאחר שבאתם בסוף, אחרי שכבר נרשמו כולם, אני מבקש, כל אחד באמת שיקפיד עכשיו, שתי דקות, שלוש דקות, ולסיים.

יריב לוין: חבר הכנסת אורי מקלב.

אורי מקלב: אתה מדבר על החדשים, אתה לא מדבר על אלה שנרשמו - - -

יריב לוין: לא, לא, לא, שלוש דקות לכל אחד.

יריב לוין: אלא אם כן אתה לא רוצה שידברו גם האנשים הנוספים.

יריב לוין: זה אחד משניים.

אורי מקלב: מה, גם בזה, גם בדיון הזה אי אפשר למצות - - -

יריב לוין: כן.

יריב לוין: חבר הכנסת אורי מקלב, שמענו בסבלנות, אתה יודע, הרבה מעבר למה שמקובל, ואני מאפשר לך שלוש דקות, אני מאפשר - - -

אורי מקלב: חצי שעה זה נקרא סבלנות?

משה גפני: אדוני היושב ראש, אני חושב שזה דיון ארוך מדי.

משה גפני: היה צריך - - -

יריב לוין: אני מאפשר לך שלוש דקות, לחבר הכנסת אילן גילאון שלוש דקות, - -

משה גפני: עשר דקות דיון – מספיק.

יריב לוין: - - וחברת הכנסת רות קלדרון, אני אקפח אותה בהיותה מהקואליציה, רק שתי דקות, ואחר כך שלוש דקות גם לחברי הכנסת משה גפני ואברהם מיכאלי, כל אחד.

יריב לוין: בבקשה.

אורי מקלב: באמת, אני גם מציע שבוא תעשה שינוי גם בהצעה, תציע שכל החוקים האלה ידונו ביום אחד.

אורי מקלב: אני חושב שיהיה לכם יותר קל - - - יש לכם הרבה בעיות וקשיים.

אורי מקלב: אדוני היושב ראש, אני לא הייתי כל כך הרבה שנים בכנסת, אבל אני הייתי יחד איתך ויחד אתכם בקואליציה, בשונה מאחרים שהיו באופוזיציה.

אורי מקלב: אנחנו גם ניהלנו קואליציה, ואני יודע גם את הקשיים של קואליציה, אבל אף פעם לא עלה בדעתנו לקבוע כאלה סדרי דיון.

אורי מקלב: אין חוקים, גם פחותים, ממשמעויות שלא דנו יום ולילה מינימום, עם אפשרות ליותר, ומה שהיה פחות זה רק היה בהסכמות.

אורי מקלב: אומרים שהדרך לגיהינום מלאה ורצופה כוונות טובות.

אורי מקלב: אתם מלמדים אותנו שהדרך לגיהינום מלאה כוונות רעות.

אורי מקלב: לא יכול להיות שדרך למשילות, שאתם באים להגיד משהו חדש, משילות חדשה, משילות אמיתית, תהיה בצורה דורסנית כזו, בחוסר יושר כזה, באגרסיביות, בצורה רודנית של סתימת פיות ממש.

אורי מקלב: צריך לקחת בחשבון שההסתייגויות זה לא הסתייגויות בעלמא.

אורי מקלב: - - - אם אתה בקיא בחומר.

אורי מקלב: קח את הנושא של ההסתייגויות, אני ישבתי - - -

דוד רותם: - - - לוועדת חוקה, חוק ומשפט וטענת - - -

אורי מקלב: היא הנותנת.

אורי מקלב: שם באתי ואני טענתי.

אורי מקלב: עשרות ישיבות היו בכל חוק כזה.

אורי מקלב: בחוק הזה היו חלק גדול מההסתייגויות.

אורי מקלב: זה לא הסתייגויות שבמקום מספר כזה או במקום פסיק כזה יהיה פסיק אחר.

אורי מקלב: מדובר בהצעות שבאו ודנו, כאן, בוועדה, בוועדת חוקה, חוק ומשפט.

אורי מקלב: דנו בהן.

אורי מקלב: וזה הצעות שחלקן של מומחים שהציעו פה.

אורי מקלב: כל הסתייגות פה, עומדים מאחוריה דיונים שלמים.

אורי מקלב: גם את זה, אי אפשר לבוא ולהציע מה האלטרנטיבות.

אורי מקלב: הרי ישבנו בוועדות, שמענו דברים, הביאו מומחים, דנו.

אורי מקלב: הרי בסופו של דבר אין לזה שום משמעות בתוך החוק, לא קיבלתם שום דבר מתוך מה שנאמר, מה שמומחים אמרו.

אורי מקלב: גם בהסתייגויות אי אפשר להביא דברים?

אורי מקלב: גם את זה אתם לא נותנים?

אורי מקלב: ובחוק המשילות, וכמה בחוק הגיוס ישיבות ישבו שעד עכשיו אתם לא הגעתם לידי הסכמה.

אורי מקלב: אנחנו צריכים לדעת את האמת - - -

משה גפני: הגיעו, הגיעו, הגיעו.

משה גפני: שר האוצר יאיר לפיד - - -

אורי מקלב: הגיעו, לא הגיעו.

אורי מקלב: וצריך לדעת הרי שהאמת, מה עומד מאחורי הרצף של הדיונים האלה: לא בעיה של זמן, לא בעיה של פורים.

אורי מקלב: באנו ואמרנו, אנחנו, חברי הכנסת החרדים, אנחנו מוכנים לשבת גם ביום חמישי, תענית אסתר.

אורי מקלב: תענית אצלנו.

אורי מקלב: אמרנו, מוכנים לשבת.

אורי מקלב: זה גם מתאים לאווירה של תענית.

אורי מקלב: אנחנו מוכנים באותו יום להיות כל היום, לשבת כאן בתענית ולדון בזה.

אורי מקלב: ואל תגידו לי כאן שיש סיבות אחרות, שזה סיבות כאלה שיש חגים.

אורי מקלב: אל תתלו בחגים, תתלו בדבר אחד: בברית החדשה, בברית החדשה שיש בין סיעות הקואליציה, שהיא ברית שאנחנו לא מבינים איך היא.

אורי מקלב: ברית כזאת חזקה, ומצד שני לא מאמינים אחד לשני ולא יתנו שחוק אחד יעבור בלי שהחוק השני.

אורי מקלב: זה מה שעומד מאחורי כל הדיונים הרצופים האלה.

אורי מקלב: כל דיון, כל חוק כזה היה צריך את היומיים, את השלושה או את היומיים וחצי, זה חוק אחר.

אורי מקלב: - - - מחר יש בחירות?

אורי מקלב: מחר יש בחירות?

באסל גטאס: יש לך משהו נגד הברית החדשה?

אורי מקלב: אני לא יודע, אני לומד.

אורי מקלב: אני לא יודע מה זו ברית חדשה, אבל אני רואה עכשיו מה זו ברית חדשה, ואני רואה איך היא נראית.

אורי מקלב: כשעושים ברית ביחד, ולא מאמינים אחד לשני.

אורי מקלב: כשלוקחים רק צד שלוב זרוע, לא הולכים בלי שאחד, מאשרים חוק אחד, בלי זה לא נותנים לחוק השני שיעבור.

אורי מקלב: ורק אם זה מגיע ביחד, אז אפשר לאשר אותו.

אורי מקלב: זה בדיוק הפנים שלכם, וככה זה נראה, ואלה הסיבות שאתם לא נותנים לאופוזיציה, למינימום שלה, מה שנשאר לה, גם בהצעת החוק, להגיש את ההסתייגויות ולנמק אותן.

אורי מקלב: ואני חוזר ואומר שהנימוקים האלה היו נימוקים עומדים, רובם עומדים מאחוריהם, לא רק נימוקים טכניים והסתייגויות טכניות או הסתייגויות לשם הסתייגויות.

אורי מקלב: רוב או בחלק גדול מההסתייגויות עומדים דברים מהותיים, שינוי, הצעות שדנו בהם מינימום כמה שעות.

אורי מקלב: אז לא יכול להיות שהסתייגויות שדנו בהן שעות רבות, אתה רוצה שבחמש דקות במליאה יוכלו לדון בזה בסך הכול.

יריב לוין: תודה.

יריב לוין: תודה.

אורי מקלב: ואני גם לא יכול להתעלם מהחוק השני שאתם רוצים להביא - - -

יריב לוין: חבר הכנסת אורי מקלב, משפט, משפט אחרון, באמת.

יריב לוין: תכבד גם את החברים שלך, שיוכלו גם הם לדבר - - -

אורי מקלב: אם אתה מעביר את זה לחבר הכנסת משה גפני, אני נותן לך.

יריב לוין: טוב, תודה.

יריב לוין: חבר הכנסת אילן גילאון, בבקשה.

אילן גילאון: תודה, אדוני.

אילן גילאון: הדיון לדעתי הוא לא בבקשת האופוזיציה, אדוני, ואני רוצה את הקשבתך.

אילן גילאון: אולי הוא בביזוי או בחוסר כבוד מוחלט.

אילן גילאון: ואני לפעמים שואל את עצמי האם אפשר לבזות את הכנסת ואת חברי הכנסת יותר מאשר הם נמצאים היום, אם בכלל אפשר עוד יותר לרדת.

אילן גילאון: אין דבר יותר עלוב, עולב וגם מעליב מחבר כנסת שצריך להזדקק למערכת משפטית כדי לנסות להשפיע על תהליכים שיש בבית.

אילן גילאון: ואני יודע שמעמדנו, איך אני יודע שמעמדנו כל כך בשפל?

אילן גילאון: הייתי לפני חודש בבית המשפט והסדרן אמר: בשורה הראשונה לשבת רק עורכי דין.

אילן גילאון: קמתי ופניתי לשבת באולם, אז הוא אמר: לא, לא, אתה חבר כנסת, זה כמו עורכי דין.

אילן גילאון: עכשיו, תראה, כל האינסטנט הזה כדי - - -

<קריאות: - - -

אילן גילאון: יש מצב שהוא הרבה-הרבה יותר גרוע מאשר משימת האינסטנט הלא מכובדת הזאת: יבוא הבחור מהקטע של השוויון, ויבוא הבחור מהקטע של המשילות, ויבוא הבחור מהקטע של משאל העם – כל אלה, והם צריכים להספיק לעשות את הדברים האלה תוך 72 שעות.

אילן גילאון: מתוך איזה ביזוי אנחנו עושים את הדבר הזה?

אילן גילאון: והרי גם כל אחד יודע שזו שטות, זו קלישאה.

אילן גילאון: בסופו של דבר, הנזק הוא נזק לדמוקרטיה, הוא לא הדיון המהותי.

אילן גילאון: כל אחד יודע שחוק השוויון הוא לא יותר מאשר חוק ההסדרים החדש לגיוס; וחוק המשילות – על איזו משילות אתם מדברים?

אילן גילאון: תראו מי סוחט היום את הממשלה כדי שב-72 שעות היא תכריע בשלושה חוקים כאלה.

אילן גילאון: יש עתיד וביתנו היהודי הייתי קורא לקבוצה הזו, המשותפת, מפלגות גדולות.

אילן גילאון: אז על איזה משילות אתם מדברים?

אילן גילאון: ובכלל משאל עם הוא איוולת מוחלטת.

אילן גילאון: לכן אני גם לא רוצה להרחיב את - - -.

אילן גילאון: נדמה לי שצריך לקבל את ההצעה הזאת ולתת לפחות שבוע אחד לכל דיון כדי לכבד את הדיון, אבל בכלל לכבד את הכנסת.

אילן גילאון: ואנחנו, בבקשה, אנחנו מוכנים שנאריך את המושב בשבוע אם באמת הקץ כל כך דוחק, ועד סוף המושב חייבים להשיג את ההישגים לשר החוץ, אביגדור ליברמן, לשר האוצר, יאיר לפיד, ולשר הכלכלה, נפתלי בנט, כי אחרת מה יקרה.

אילן גילאון: ובינתיים, כל התקופה הזאת ראש הממשלה גם מסתובב בהוליווד, כי אני לא יודע מה הוא מחפש שם.

אילן גילאון: אולי הוא רוצה להחליף את עומר שאריף בגרסה החדשה של דוקטור ז'יוואגו.

אילן גילאון: אני באמת לא יודע.

אילן גילאון: אז תיעתר לזה, ובוא לא נעשה מזה הרבה יותר מדי דיון.

יריב לוין: תודה.

יריב לוין: רבותיי, חבר הכנסת אברהם מיכאלי, בבקשה.

יריב לוין: חברת הכנסת רות קלדרון, ויסיים חבר הכנסת משה גפני.

רות קלדרון: אני אנסה אפילו בדקה.

רות קלדרון: אני רואה חשיבות מאוד גדולה בחוקים האלה, ומבינה את הכובד והחשיבות שלהם, כל היושבים במקום.

רות קלדרון: אני מדברת מתוך כבוד.

רות קלדרון: אני לא מדברת כסגנית יושב ראש כמו הרבה אנשים פה, בחדר.

רות קלדרון: רציתי להציע הצעה: האם אפשר שבמקום שזה יהיה ממושך לרוחב להרבה שעות, נקבל החלטה שכל הכנסת באמת תשב ביחד, כמו היום ההוא ביבנה שישבו ופתרו את כל ההלכות, נשב 120 חברי כנסת או 110 ונהיה שם כל זמן הדיון.

רות קלדרון: כי אני יושבת כיושבת ראש ורואה את החוכא ואיטלולה גם כאשר זה פיליבסטר וגם כאשר זה יום רגיל, שהרבה אנשים יושבים באולם.

רות קלדרון: לו נקבל על עצמנו, כל סיעות הבית, לשבת ולהקשיב ובאמת לשמוע – הוא הלך עכשיו, אבל מה שאמר חבר הכנסת דב חנין – נימוקים רציניים, לדעת על מה אנחנו לוקחים אחריות, לשמוע אחד את השני ברצינות, ובסוף לקבל החלטה, במקום לעשות את זה רק כטקס, וכולנו נצא ונבוא, ואנחנו הרי יודעים שזה לא רציני.

רות קלדרון: אם אנחנו לוקחים ברצינות את הדמוקרטיה, אני לגמרי מוכנה לשבת פה את כל השעות ולהקשיב כמו אדם מקצועי ומבוגר.

נסים זאב: מה דעתכם שכל אחד - - -

רות קלדרון: ההצעה היא שלא נשב שלושה ימים לרוחב, אלא נשב יום אבל בנוכחות מלאה של 11 שעות או כמה שאתה הצעת, ובאמת נקשיב ונדבר, עם הפסקות כמובן אנושיות.

אורי מקלב: - - -

<קריאה: - - -

רות קלדרון: - - -

אורי מקלב: אולי גם נקרא לזה - - -

יריב לוין: טוב, רבותיי, תודה.

יריב לוין: תודה.

יריב לוין: חבר הכנסת אברהם מיכאלי, בבקשה.

אברהם מיכאלי: טוב, אדוני היושב ראש, אני חושב שלא צריך להסביר לך את השינוי הגדול הזה שהכנסת עושה במושב הזה.

אברהם מיכאלי: וכולנו יודעים שבכנסות קודמות לא היו פחות חכמים מאיתנו, לא היו פחות נועזים מאיתנו, ולא היו פחות אכפתיים לגבי שינויים דרמטיים בנושאים שכרגע עולים.

אברהם מיכאלי: בכנסות הקודמות התנהגו בדחילו ורחימו לדברים האלה.

אברהם מיכאלי: כי הרבה דיונים היו והרבה ויכוחים היו, ולא רק שיכולנו להעביר את זה בקלות בקואליציות שהיו לנו, כי היה לנו גם שם רוב, היו לנו שם אפשרויות שיכולנו; כמו שאתה היום עושה באיומים קואליציוניים גם אז היו, אבל התגברנו על האיומים הקואליציוניים כי ידענו שהולכים פה לשנות סדרי בראשית מאז קום המדינה.

אברהם מיכאלי: מה לעשות, זה מאז קום המדינה כמעט.

אברהם מיכאלי: עכשיו, החוקים שכרגע אנחנו מנסים להעביר אותם בחיפזון זה לא מזכיר משטרים דמוקרטיים, בכל הכבוד.

אברהם מיכאלי: זה לא מתאים לכנסת שהיא מנסה כרגע בשביל לתת לכל סיעה להתגאות בתקשורת ו"למכור" לציבור שכביכול בחר אותו על דברים שהם היום מעבירים אותם.

אברהם מיכאלי: זה לא יכול להיות שהכנסת תיתן במה לפופוליזם הזה.

אברהם מיכאלי: לפחות-לפחות לתת לאנשים להביע גם אפילו שיודעים מראש שאנחנו אולי נפסיד בהצבעות, לפחות להביע את מורת הרוח ואת התסכול שיש לנו כלפי חוקים שהכנסת הזאת מעבירה לא בצורה הכי דמוקרטית, לא בצורה המקצוענית.

אברהם מיכאלי: כי אנשים פה הזכירו שבוועדות שדנו בחוקים האלה, לפחות בוועדת חוקה, חוק ומשפט, הופיעו שם מומחים, שהמומחים האלה כולנו מכירים אותם, אנחנו מעריכים אותם, ובקדנציות קודמות שמענו להם.

אברהם מיכאלי: מה השתנה פתאום שעכשיו לא שומעים להם?

אברהם מיכאלי: כי יש איזה לחץ שמישהו סוחט את ראש הממשלה, הפך להיות ראש ממשלה אמיתי כנראה לפני שעוד הכריז באופן רשמי שהוא ראש ממשלה.

אברהם מיכאלי: אדוני יושב ראש הוועדה ואדוני יושב ראש הקואליציה, אנחנו עוד מעט נדמים לפוטין.

אברהם מיכאלי: נדמים לפוטין.

אברהם מיכאלי: אנחנו הולכים פה לעשות דברים בכוחנות.

אברהם מיכאלי: כי הכוחנות הזאת לא תביא טוב לכנסת.

אברהם מיכאלי: אמר חברי, חבר הכנסת אילן גילאון, זה לא כבר עניין של אופוזיציה-קואליציה, זה עניין של הכנסת, ואני לא חושב שאנחנו נראה אחרי ההצבעות האלה כאותה כנסת שאני ואתה חותרים כל הזמן לתת לה את התדמית החיובית.

יריב לוין: תודה.

יריב לוין: חבר הכנסת משה גפני, יסכם את הדיון.

משה גפני: אדוני יושב ראש הוועדה, חברי הכנסת, הסעיף הזה, סעיף 98, במתכונתו הקודמת שהוא היה סעיף 131, הוא נעשה על מקרים באמת יוצאים מן הכלל וחריגים.

משה גפני: למשל: כאשר בחוק התקציב מתארגנת האופוזיציה והיא מגישה הרבה מאוד הסתייגויות, היא יכולה לדבר שלושה חודשים עד שהממשלה נופלת.

משה גפני: ועל זה, אם לא מגיעים להסכמות בעניין הזה, המשמעות של העניין היא משמעות קריטית.

משה גפני: מכיוון שיש בחוק מועד שהוא דד-ליין, שאם לא אז הממשלה לא ממשיכה ובעצם הכנסת מתפזרת, ולכן יש את הסעיף הזה.

משה גפני: אז מה שאתם עכשיו הולכים לעשות, דבר חדש לחלוטין: שלושה חוקים שלאף אחד מהם אין דחיפות, לאף אחד מהחוקים האלה: לא לחוק המשילות, שהוא מדבר שם בכלל על הקדנציה הבאה; לא על החוק של מעמדם של בני הישיבות, שמדבר על עוד שלוש שנים; ולא על החוק של משאל עם, שאנחנו עוד לא יודעים איך ראש הממשלה, בנימין נתניהו, חוזר מארצות הברית, אנחנו כבר יודעים שנשיא ארצות הברית, ברק אובמה, יגיד פה מה לעשות, ועד שנגיע למשאל עם ייקח זמן.

משה גפני: בוודאי זה לא נושא שחייב להיפתר בתוך יומיים-שלושה.

משה גפני: אפשר לעשות את זה נורמלי, ואפשר להגיע להסכמות.

משה גפני: שלושה ימים זה זמן לכל חוק, הוא זמן שהוא בסדר גמור.

משה גפני: אני שומע שגם בחוק המשילות זה עבר בוועדת חוקה, חוק ומשפט ברוב של שבעה נגד שישה - - -

אברהם מיכאלי: שישה נגד שישה.

משה גפני: למה?

אברהם מיכאלי: היו הצבעות שלא היה להן רוב.

משה גפני: לא חשוב.

משה גפני: על כל פנים, זה בוודאי על חודו של קול.

משה גפני: ואז מביאים את זה למליאה, שבאמת היה צריך לקיים על זה דיונים משמעותיים, מביאים את זה ביום אחד, ביום כזה שבו הדיונים, כפי שאמר חבר הכנסת אורי מקלב, הם דיונים שצריכים להיות לדעת מומחים.

משה גפני: חבר הכנסת יריב לוין, אדוני היושב ראש, אני לא מתפלא על העניין הזה.

משה גפני: זאת קואליציה שעיקרה מבוססת על דיקטטורה.

משה גפני: אין את העניין של דמוקרטיה בכלל.

משה גפני: הכנסת הולכת לחטוף את פליק חייה - - - ששתי מפלגות לפחות מתוך המרכיבים של הקואליציה הן דיקטטורה.

משה גפני: אצלנו לפחות יש מועצת גדולי התורה, שבמועצת גדולי התורה וחכמי התורה יש 30 אנשים, 30 רבנים.

דוד רותם: דמוקרטיה אמיתית.

משה גפני: ביש עתיד איש אחד קובע, איש אחד קובע מי יהיו חברי כנסת, מה יהיה מזג האוויר.

משה גפני: ועוד מישהו מבחוץ, שבכלל לא חבר כנסת, גם מכתיב איך תהיה החקיקה, איזה מילים ייכתבו שם.

דב ליפמן: תודה על האכפתיות.

אורי מקלב: כמה מיסים יהיו על בירה.

אורי מקלב: גם מכתיב כמה מיסים יהיו על בירה.

משה גפני: בדיוק.

משה גפני: אגב, עם אינטרסים כלכליים, כנראה אישיים גם, כמו שהתברר עם מבשלות הבירה.

משה גפני: שתי מפלגות, גם שר החוץ, אביגדור ליברמן, וגם שר האוצר, יאיר לפיד – זאת דיקטטורה באופן המוחלט ביותר.

דוד רותם: כן.

דוד רותם: מזל שביהדות התורה יש דמוקרטיה.

משה גפני: מזכיר משטרים מאוד-מאוד - - -

אורי מקלב: - - -

משה גפני: לא חשוב.

משה גפני: אני לא רוצה להיכנס לעניין הזה, אבל זה ברור - - -

דוד רותם: הדמוקרטיה - - -

יריב לוין: רבותיי, אל תפריעו לו.

יריב לוין: תאמינו לי, עם הליכוד אף אחד לא מתחרה בתחום הזה, ובכל זאת, בסדר.

יריב לוין: כל אחד רואה את זה כמו שהוא רואה.

יריב לוין: בבקשה.

דוד רותם: הדמוקרטיה של יהדות התורה ראויה להערכה.

אורי מקלב: הצרה עם ישראל ביתנו - - -

דב ליפמן: - - - בכלל.

משה גפני: וזה ברור.

משה גפני: אני הייתי מקבל - - -

<קריאות: - - -

משה גפני: אדוני היושב ראש, הסיבה, ושנדע את האמת, את מה שאתם יודעים: כשאתה אומר לחבר הכנסת איתן כבל - - -

איתן כבל: - - -

משה גפני: חבר הכנסת איתן כבל, כשהוא אומר:

משה גפני: אנחנו מציעים שיהיו שלושה ימי דיונים על כל חוק.

משה גפני: אין בעניין הזה שום סיבה.

משה גפני: משאל עם לא הולך להיות מחר.

משה גפני: אמרתי על הנושא של החוק על מעמדם של בני הישיבות, שאגב, גם בעניין הזה זה לא מעלה ולא מוריד.

משה גפני: גם בעוד שלוש שנים בגלל החוק הזה לא יהיה תלמיד ישיבה אחד שיתגייס יותר או פחות.

משה גפני: לא הולך להועיל שום דבר.

משה גפני: כולם גם יודעים את זה.

משה גפני: זאת גם הסיבה שבניגוד לכל המפלגות יש עתיד רצתה שזה יהיה פלילי כדי שהוא יוכל להופיע בטלוויזיה ולהגיד יש פלילי.

משה גפני: ויש אחרים, כמו שר החוץ אביגדור ליברמן, שאומרים: אני לא יכול לפגר אחרי שר האוצר, יאיר לפיד.

משה גפני: הוא נגד זה, אבל הוא לא יכול לפגר אחרי שר האוצר, יאיר לפיד.

משה גפני: הוא חושב שזה - - -

יריב לוין: השתכנעו שהחוקים לא דרמטיים, זה בסדר.

יריב לוין: ולכן ההצעה היא נדיבה מאוד בשים לב לזה שאתם מסבירים לי שבחוקים האלה אין כלום.

משה גפני: לא שאין כלום, החוק הוא נורא ואיום.

משה גפני: אגב, משתמשים עם הקלטה שלי שכאילו אני אמרתי באירוע של חסידי צאנז, כאילו שאני אמרתי שזה לא נורא, החוק.

משה גפני: רק הביאו רק את החלק האחד כדי לתת את זה לאנשי הבית היהודי, שאני הולך להגיד על זה גם כן משהו, על אנשי הבית היהודי.

יריב לוין: לא, אתה לא הולך כי אנחנו לא דנים עכשיו בבית היהודי.

משה גפני: לא עכשיו.

משה גפני: אני לא, אני הולך לדבר במקומות אחרים.

משה גפני: המסקנה שלי באותו דיון הייתה שזה יום שחור ליהדות בכלל.

משה גפני: זה לא רלוונטי כל העניין הזה.

משה גפני: אני אומר לך, הבניין הזה הוא עגול .

משה גפני: אתה עכשיו פותח תקדים, הכתם יהיה עליך בגלל שאתה יושב ראש הקואליציה.

משה גפני: אתה הולך לשרת את ראש הממשלה הפחדן.

משה גפני: אתה הולך לשרת אותו בזה.

משה גפני: למה מביאים את זה בשבוע אחד?

משה גפני: בגלל ששר החוץ, אביגדור ליברמן, איים שאם לא יהיה את המשילות הוא לא מצביע בעד הגיוס; שר האוצר, יאיר לפיד, אמר שהוא לא מצביע בעד משאל העם בגלל שאם הוא לא מקבל את החוק שלו; ואת משאל העם כמובן שאתם מקבלים, שזה בסדר גמור, שאני אצביע נגד זה, בגלל שאתה לא יכול - - -

יריב לוין: חבר הכנסת משה גפני, באמת.

משה גפני: אני מבקש שיהיה דיון שלושה ימים על כל חוק.

יריב לוין: הבנו.

יריב לוין: תודה, הבנו.

יריב לוין: הבקשה ברורה.

משה גפני: אני מבקש שזה לא יהיה בשבוע אחד.

משה גפני: אני חושב שזה אנטי דמוקרטי.

יריב לוין: הבקשה ברורה.

משה גפני: אתה נמצא במפלגה שעדיין יש שם פריימריז, שעדיין יש שם דמוקרטיה.

משה גפני: אמנם - - -

יריב לוין: חבר הכנסת משה גפני, הבקשה הובנה.

יריב לוין: אנחנו לא דנים עכשיו בליכוד.

משה גפני: אתה אבל שותף לשני דיקטטורים שהם מובילים את עם ישראל ואת מדינת ישראל לעברי פי פחת.

משה גפני: תביא, תגייסו את כולם.

משה גפני: יש לכם רוב, תאמין לי.

משה גפני: אני מקבל את ההצעה של חברת הכנסת רות קלדרון, לצמצם את זה ליום אחד, שיהיה דיון ביום אחד וכולם ישבו במליאה.

משה גפני: ובתנאי אחד – שאם אני משכנע אותה, שהיא תתחייב שהיא מצביעה איתי נגד שר האוצר, יאיר לפיד.

משה גפני: אם היא מסכימה לזה אני מסכים להצעה.

יריב לוין: תודה רבה.

איתן כבל: אדוני היושב ראש, ברשותך.

יריב לוין: חבר הכנסת איתן כבל, בבקשה, משפט אחד.

איתן כבל: תראו, אני הלכתי לבדוק מה היה בהתנתקות.

איתן כבל: אני לא חושב - - -

יריב לוין: זה דומה?

יריב לוין: זה דומה להתנתקות?

יריב לוין: נו, באמת.

יריב לוין: חבר הכנסת איתן כבל, נו, באמת.

אילן גילאון: - - - גרוע - - -

איתן כבל: תסלח לי, אדוני היושב ראש, אתה משווה?

איתן כבל: אני לא תומך בהם, אבל אתה משווה - - -

יריב לוין: אתה משווה 10,000 איש שזרקתם מהבית, דרסתם את הדמוקרטיה - - -

איתן כבל: אדוני היושב ראש, סליחה, מה זה זרקנו?

איתן כבל: זה החבר'ה שלך זרקו אותם.

איתן כבל: אתה מנסה עכשיו להיות - - -

יריב לוין: אתה הצבעת נגד?

יריב לוין: אתה הצבעת נגד?

איתן כבל: אין מצב שהייתי מצביע נגד, - -

יריב לוין: מאה אחוז.

יריב לוין: מאה אחוז.

איתן כבל: - - אבל אני לא ביקשתי ממך ובשום שלב לבוא ולמנוע ממך או מאחרים.

יריב לוין: אל תשתמש בדוגמה הזאת כי היא לא רלוונטית.

איתן כבל: אתה, אדוני היושב ראש, היום, מנסה למנוע מהם.

איתן כבל: אני פונה אליך, אדוני היושב ראש, אומר לך: עבורך, אתה לא תקבע - - -

יריב לוין: אל תשתמש בדוגמה הזאת.

איתן כבל: תסלח לי.

איתן כבל: אתה לא יכול לקבוע לאנשים מהו השבר הגדול שלהם.

איתן כבל: אתה לא יכול לקבוע לעדה החרדית, שאינני תומך בה בשום פנים ואופן, לבוא ולקבוע - -

יריב לוין: כשרמסו ודרסו את האנשים איפה היית?

איתן כבל: - - לה מהי ציפור הנפש שלה.

איתן כבל: ציפור הנפש שלך היא לא בהכרח ציפור הנפש שלהם.

איתן כבל: איך אתה יכול לדבר, ולקבוע ולהגדיר מהו המדרג של, מה חשוב יותר לי.

איתן כבל: מה שאני מנסה לומר לך, אני מבקש ממך בכל לשון של בקשה, באמת, אני לא רוצה להפריז בחשיבות שני הנושאים האלה, ואומר לך - - -

<קריאה: שלושה.

איתן כבל: בוודאי, השלישי, אבל אני עדיין הגון כדי לומר שהנושא השלישי של משאל עם איננו עומד אל מול שני החוקים הראשונים מבחינת שינוי סדרי חיים בתוך המערכת הפוליטית בישראל.

איתן כבל: זו כוונתי.

איתן כבל: גם אני יודע לומר את זה, עם כל הרצון שלי להגיד ששלושתם חשובים.

איתן כבל: לכן אני אומר את זה לכם.

איתן כבל: אני מאוד-מאוד מבקש: תזכרו, תזכרו שהבית הזה, אנחנו עוד נשב פה, אני או אחרים, שכשיבואו מהימין, והרגע הזה יגיע, שאתם תבואו ותתחננו לקבל סדרי דיון, שלושה ימים בראשונה, שלושה ימים בשנייה ושלישית קיבלתם.

יריב לוין: ראינו אתכם בהתנתקות - - -

דב חנין: שלושה ימים היו - - -

יריב לוין: ראינו.

דב חנין: - - - קיבלתם הרבה מעבר למה שאריאל שרון עשה.

דב חנין: דיברו על הדורסנות של אריאל שרון - - -

איתן כבל: אתם, אתם מדברים על הדורסנות של אריאל שרון?

דב חנין: - - - הוא נתן שלושה - - -

איתן כבל: אתם דיברתם על הדורסנות של אריאל שרון ואנשיו?

איתן כבל: מסתבר שהוא דמוקרט יותר גדול מכם.

יריב לוין: תודה רבה.

משה גפני: אני מבקש חוות דעת של היועצת המשפטית, האם זה נקרא: מקרים יוצאים מן הכלל.

משה גפני: יש תקנון.

משה גפני: האם זה המקרה.

דב חנין: מה יוצא מן הכלל במקרה הזה?

דב חנין: מה יוצא מן הכלל?

דב חנין: - - -

משה גפני: אני רוצה עמדה, חוות דעת - - -, האם זה נקרא: יוצא מן הכלל.

יריב לוין: רבותיי, הדיון נגמר.

יריב לוין: אל תצעק, חבר הכנסת דב חנין.

יריב לוין: החוצפה של לשבת כאן, לדבר רבע שעה, לצאת, ועכשיו לחזור בסוף ולהתחיל לצעוק לא מקובלת עליי.

דב חנין: אתה מדבר על חוצפה, אדוני היושב ראש?

יריב לוין: לא, לא מקובלת עליי.

יריב לוין: לפחות היית יושב פה כל הדיון.

יריב לוין: תודה.

דב חנין: אני ער לגמרי - - - הייתי בהצבעות בוועדה - - - מה יוצא מן הכלל במקרה הזה?

יריב לוין: רבותיי, אני עכשיו רוצה לסכם - - -

נסים זאב: רגע - - -

יריב לוין: לא, חבר הכנסת נסים זאב, רשימת הדוברים נסגרה מזמן.

נסים זאב: לא, לא, אני הגעתי עכשיו.

יריב לוין: מאה אחוז.

יריב לוין: זה לא עובד שמתי שאתה בא אתה - - -

נסים זאב: מה זה "לא עובד"?

נסים זאב: אני אחד מחברי הוועדה כרגע.

יריב לוין: רבותיי, אני מבקש לסכם - -

נסים זאב: אני מבקש רשות דיבור, אדוני.

נסים זאב: אני מבקש לדבר חצי דקה.

נסים זאב: חצי דקה אני מבקש לדבר.

אורי מקלב: מה זה, אדוני היושב ראש?

אורי מקלב: מה קרה?

משה גפני: אני ביקשתי חוות דעת משפטית.

נסים זאב: אני יושב בשקט, שומע את כל הצעקות, מתייחס אליך בכבוד.

נסים זאב: אני מבקש לדבר דקה, לא נותנים לי.

יריב לוין: - - ואני אסכם בשלוש הערות.

יריב לוין: ההערה הראשונה: חבר הכנסת דב חנין, אני רק אומר לך שהיו בהחלט סדרי דיון מיוחדים בעבר בעניינים משטריים.

יריב לוין: למשל, בחוק-יסוד: הממשלה, בשנת 2000.

יריב לוין: יש כל מיני דוגמאות, אנחנו לא ניכנס אליהן.

יריב לוין: רק כדי לדייק.

<קריאות: - - -

יריב לוין: שתיים: אני גם חושב שאם נעיין בהסתייגויות, ישנן בהחלט הסתייגויות מהותיות.

יריב לוין: רוב רובן של ההסתייגויות שם הן פיליבסטרים, הסתייגויות שאין צורך לנמק כל אחת בנפרד.

דב חנין: ממש לא.

<קריאות: - - -

דב חנין: ממש לא.

<קריאות: - - -

דב חנין: בוא נעבור עליהן.

יריב לוין: שלוש: מאחר שאני - - -

איתן כבל: זה בכלל לא משנה, חבר הכנסת דב חנין - - -

יריב לוין: חבר הכנסת איתן כבל, תיתן לי גם אולי להגיד איזה משפט.

יריב לוין: מאחר שאני בכל זאת קשוב לדברים שנאמרו פה, בניגוד לכל הדברים שחלק מהאנשים אמרו כאן, ובהתאם לדברים שחלק אחר מהאנשים אמר, אני בכל זאת רוצה, חבר הכנסת איתן כבל, להציע לך את ההצעה הבאה בהתחשב במה שאמרתם, ואני מציע את ההצעה הבאה כדלקמן: אנחנו במקום ביום שני, לקיים הצבעה בשעה 23:00 בלילה, אנחנו למעלה מנכפיל את זמן הדיון, ואנחנו נקיים את ההצבעה ביום שלישי בשעה 10:00 בבוקר.

מאיר שטרית: יפה.

יריב לוין: כאשר המליאה תהיה פתוחה כל הלילה, ואני בטוח שאתם תהיו כאן כל הלילה ותנצלו את מלוא הזמן, הלמעלה מכפול שניתן לכם.

יריב לוין: קרי, יתקיים דיון של קרוב ל-24 שעות ברציפות.

נסים זאב: לא, לא, לא, בשום פנים ואופן.

יריב לוין: רגע אחד, חבר הכנסת נסים זאב, אני - - -

נסים זאב: אדוני היושב ראש - - -

יריב לוין: חבר הכנסת נסים זאב, אתה לא תפריע לי.

נסים זאב: עם כל הכבוד, אי אפשר להמשיך ברצף שלושה ימים ושלושה לילות.

יריב לוין: מאה אחוז.

יריב לוין: שתירשם ההערה של חבר הכנסת נסים זאב בפרוטוקול.

מאיר שטרית: אפשר.

מאיר שטרית: אפשר.

נסים זאב: שלושה ימים ושלושה לילות.

יריב לוין: זה לאחר שהאופוזיציה ביקשה שלושה ימים מלאים.

יריב לוין: אני רק לא בטוח שקראת את המכתב שנשלח.

נסים זאב: קראתי ואני מוחה על כך.

יריב לוין: אבל ההערה שלך חשובה והיא נרשמה.

יריב לוין: אני עובר עכשיו לנושא של מה שנקרא חוקי הגיוס: אנחנו ביום שלישי, לאחר שנסיים את.

יריב לוין: זאת אומרת, במקום יום שני בשעה 11:00, כל המשפט שמופיע בסוף הפסקה שנוגעת ליום שני בשעה 11:00 – יושב ראש ועדת חוקה, חוק ומשפט יהיה רשאי להשיב וכן הלאה, במקום זה יבוא: 10:00 בבוקר ביום שלישי, ט' באדר ב' התשע"ד, 11 למארס 2014.

יריב לוין: באופן דומה, אנחנו ביום שלישי, במקום לסיים את הדיון בנושא חוקי הגיוס בשעה 23:00, אנחנו, שוב, נשב כל הלילה.

יריב לוין: ואנחנו ביום רביעי בשעה 10:00 נקיים את ההצבעה בנושא חוק הגיוס, ולאחר מכן נתחיל בסדר היום הרגיל של יום רביעי שמדבר על שאילתות, חקיקה פרטית, ונאום ראש ממשלת בריטניה.

יריב לוין: ואנחנו ביום רביעי נסיים את היום, במקום בשעה 23:00 – בשעה 02:00 בלילה, בהצבעות על חוק משאל עם.

באסל גטאס: אבל למה?

באסל גטאס: למה?

באסל גטאס: תגיד - - -

יריב לוין: אני חושב שבהתחשב בכל מה שנאמר כאן מדובר בסדרי הדיון המרחיבים ביותר, אני חושב שהיו אי פעם.

יריב לוין: הם נותנים את מלוא הזמן שאתם ביקשתם, הם הרבה למעלה מהוגנים.

יריב לוין: ואני רק מקווה שהכנסת לא תתבזה בכך שהמליאה תינעל באמצע הלילה לפני הזמן כי לא יהיה כאן מי שינאם.

יריב לוין: רבותיי, אני מעמיד את ההצעה הזאת - - -

דב חנין: אני רוצה להעיר הערה להצעתך בחצי דקה.

יריב לוין: כן.

יריב לוין: בבקשה.

דב חנין: מבלי להתייחס לדברים שאמרת, סעיף קטן (ה) מדבר על הסדרה של הצבעות.

דב חנין: הדבר הזה איננו נמצא בתקנון.

דב חנין: התקנון לא קובע אפשרויות להסדיר הצבעות.

דב חנין: הוא קובע מסגרת דיון וזמני דיבור.

דב חנין: מסגרת דיון וזמני דיבור לא כוללים הצבעות.

דב חנין: אולי בכלל תבטלו את ההצבעות כי סדרי דיון מיוחדים ביותר.

דב חנין: אז בכלל לא צריך להצביע.

דב חנין: גם אני - - -

יריב לוין: רבותיי, אין בעיה.

יריב לוין: אני מוסיף, בהתאם להערתו של חבר הכנסת דב חנין, שמשך הזמן לקיומן של ההצבעות, כל הצבעה, מרגע תחילת ההצבעה הראשונה ועד לסיומן לא יעלה על שעתיים, ובמשך הזמן הזה תהיינה לא יותר מארבע הצבעות שמיות.

יריב לוין: ואם מאן דהוא יאמר אחר כך שאי אפשר להגביל את מספר ההצבעות השמיות, היושב ראש - - -

<קריאה: לא, - - -

דב חנין: אפשר לקבל חוות דעת משפטית על הדבר הזה?

דב חנין: אפשר לקבל חוות דעת משפטית?

יריב לוין: חבר הכנסת דב חנין, אני כמובן לא מקבל את הטענות שלך, אבל אני אומר למען הסר ספק - -

דב חנין: אבל - - -

יריב לוין: - - היושב ראש שינהל את אותה הצבעה ינהל אותה כך, על פי שיקול דעתו באופן כזה שההצבעות תסתיימנה בתוך שעתיים לכל היותר בכל אחד - - -

דב חנין: אפשר לקבל חוות דעת משפטית לנקודה הזאת?

דב חנין: אפשר לקבל חוות דעת משפטית על ההצבעות?

דב חנין: אפשר לקבל חוות דעת משפטית על ההצבעות?

משה גפני: יש לנו הצעה נגדית.

יריב לוין: רבותיי, תודה.

יריב לוין: אני מעמיד את ההצעה להצבעה, ואם ההצעה לא תתקבל אנחנו נצביע - - -

משה גפני: - - - להצביע על זה קודם, אבל יש לנו הצעה נגדית, תאפשר לנו רק לומר אותה.

יריב לוין: כן, מה ההצעה הנגדית?

יריב לוין: בבקשה, אני מאפשר לכם.

יריב לוין: כן.

משה גפני: אנחנו מציעים אחת מהשתיים: או שמאריכים את מושב החורף, מאריכים בעוד שבוע ומאפשרים שלושה ימי דיונים על כל חוק.

משה גפני: במידה ואתה הולך על ההצעה שלך ומשתמש בסעיף הזה - - -

יריב לוין: היא לא הצעה שלי, היא פשרה נוכח - - -

משה גפני: היא לא פשרה.

דב חנין: היא לא פשרה.

דב חנין: היא לא פשרה.

משה גפני: היא לא פשרה.

משה גפני: לפשרה יש - - -

יריב לוין: אני מגדיר אותה כך.

יריב לוין: מאה אחוז.

משה גפני: תגדיר מה שאתה רוצה.

משה גפני: אתה עשית פשרה אולי עם החברים שלך בקואליציה.

יריב לוין: מאה אחוז.

יריב לוין: חבר הכנסת משה גפני.

משה גפני: ואם לא, אם זאת ההצעה, ככה הולכים לדיון על שלושה חוקים, ובשני לילות וכל מה שנלווה לעניין, אנחנו מציעים, סיעת יהדות התורה מציעה שיתקיים דיון על שלושת החוקים ביום אחד, דיון של שעה על כל חוק, ואם אפשר על פי התקנון גם למנוע הצבעות אישיות, שהכול ילך מהר, שנדע שאנחנו באוקראינה.

אילן גילאון: לא, לא, אבל בחושך - - - שזה יהיה חשאי.

דב חנין: אני רוצה חוות דעת של היועצת המשפטית לעניין הגבלת ההצבעות.

דב חנין: לדעתי, אי אפשר להגביל הצבעות בכנסת.

דב חנין: זה רק בעולם של - - -.

דב חנין: רק בעולם של - - - לשעבר.

משה גפני: - - -

יריב לוין: רבותיי, תודה.

יריב לוין: מעירה לי רק היועצת המשפטית, למען הפרוטוקול: ההחלטה היא שאם יתברר, היושב ראש יהיה רשאי להתיר הצבעות שמיות נוספות מעבר לארבע ההצבעות במידה ויתברר שההצבעות נמשכות פחות משעתיים, והתוספת הזו מתכנסת לתוך מסגרת הזמן.

משה גפני: מה, איך אפשר לעשות את זה?

משה גפני: היועצת המשפטית ארבל אסטרחן, אפשר לעשות את זה - - -

<קריאות: - - -

דב חנין: - - -

משה גפני: - - -

יריב לוין: רבותיי, אני עובר להצבעה.

יריב לוין: מי בעד ההצעה כפי שהצעתי אותה?

אורי מקלב: - - - אין לי חבר.

אורי מקלב: אנחנו לא יודעים מי החברים.

דב חנין: אין עבר, אין עבר.

דב חנין: אבל כשאין עבר גם אין עתיד.

אורי מקלב: אדוני היושב ראש - - -

יריב לוין: עשרה.

יריב לוין: מי נגד?

אורי מקלב: מי החברים?

אורי מקלב: מי החברים?

משה גפני: חבר הכנסת איתן כבל, אפשר להגביל הצבעות שמיות?

דוד רותם: אפשר הכול - - -

איתן כבל: אני לא יודע - - -

יריב לוין: שישה.

יריב לוין: נמנעים?

יריב לוין: אין.

יריב לוין: הצבעה בעד החלטת ועדת הכנסת בדבר סדרי דיון מיוחדים בקריאה השנייה ובקריאה השלישית במליאת הכנסת בהצעות החוק הבאות:

יריב לוין: הצעת חוק-יסוד: הממשלה (תיקון); הצעת חוק הבחירות לכנסת (תיקון מס' 62), התשע"ד-2014; הצעת חוק שירות ביטחון (תיקון מס' 19), התשע"ד-2014; הצעת חוק שירות לאומי-אזרחי, התשע"ד-2014; והצעת חוק-יסוד: משאל עם – 10 נגד – 7 נמנעים – אין ההחלטה נתקבלה.

יריב לוין: לפיכך אני קובע שברוב של עשרה כנגד שישה ללא נמנעים אושרו סדרי הדיון כפי שהוקראו על ידי - - -

אחמד טיבי: לא, לא, לא ספרת אותי.

אחמד טיבי: לא ספרת אותי.

משה גפני: אנחנו מבקשים רביזיה.

יריב לוין: עשרה כנגד שבעה.

יריב לוין: חבר הכנסת אחמד טיבי, אני מוסיף אותו למתנגדים.

משה גפני: אנחנו מבקשים רביזיה.

יריב לוין: הרביזיה תידון בשעה 10:30.

יריב לוין: תודה רבה.

משה גפני: לא, אי אפשר.

אברהם מיכאלי: לא, אי אפשר ב-10:30.

<אתי בן יוסף: ב-10:40.

משה גפני: אי אפשר ב-10:30.

יריב לוין: סליחה – 10:40.

יריב לוין: אני מקבל את התיקון – 10:40.

<אתי בן יוסף: 10:40 – רביזיה.